google/wiki40b huggingface dataset:
प्रमोद मुथालिक

जीवन परिचय

उत्तर कर्नाटक के बगलकोट में जन्मे मुथालिक ने अपने शुरुआती दिन हिंदू दक्षिणपंथी संगठन राष्ट्रीय स्वयंसेवक संघ के साथ गुजारे. वे 13 साल की उम्र से ही शाखा जाने लगे थे। 1996 में आरएसएस में उनके वरिष्ठो ने मुथालिक को अपने सहयोगी संगठन बजरंग दल में भेज दिया। दल का दक्षिण भारत का संयोजक बनने में मुथालिक को एक साल से भी कम समय लगा। मुथालिक को जानने वाले इन्हें महत्वाकांक्षी, समर्पित और तीखा वक्ता कहते हैं। आरएसएस और इसके दूसरे संगठनों के साथ अपने 23 साल के जुड़ाव में मुथालिक का कई बार कानून से आमना-सामना हुआ और अपने ऊपर लगे भड़काऊ भाषण देने के आरोपों के चलते इनको कई बार जेल भी जाना पड़ा। हिंदुत्व के प्रति उसके तथाकथित समर्पण का जब इन्हें कोई राजनीतिक लाभ नहीं मिला तो 2004 में उसने आरएसएस से अपना नाता तोड़ लिया। इन्होने दावा किया कि आरएसएस और इससे जुड़े अन्य संगठन पर्याप्त सख्ती न अपनाकर हिंदू हितों से गद्दारी कर रहे हैं। इसके बाद यह अपेक्षित ही था कि 2007 में स्थापना के बाद से ही अत्यंत कट्टर हिंदुत्व की राजनीति श्री राम सेना की पहचान बन गई। मुथालिक कहते हैं कि हिंसा ही आगे बढ़ने का एकमात्र रास्ता है। राजनीति के केंद्रीय रंगमंच पर आने की कोशिश में 2008 में मुथालिक ने राष्ट्रीय हिंदुत्व सेना का गठन किया, जो श्री राम सेना का राजनीतिक धड़ा है। लेकिन यह बुरी तरह से नाकाम रही। चुनाव लड़ने वाला इसका कोई भी उम्मीदवार अपनी मौजूदगी तक दर्ज नहीं करा सका। तहलका नामक समाचार पत्र से बात करते हुए मुथालिक ने कैमरे के सामने यह स्वीकार किया कि उसके उम्मीदवार राज्य चुनाव इसलिए हार गए क्योंकि 'हमें कामयाब होने के लिए पैसा, धर्म और ठगों की जरूरत है। हमें यह पता नहीं था। आज की राजनीतिक स्थिति बदतर हो गई है।'
चुनावी राजनीति में फिर से लौटने की कोशिश के फेर में मुथालिक और श्री राम सेना ने और अधिक कट्टर रुख अपनाते हुए 'हिंदू' पहचान को मजबूती देने की योजनाओं के एक सिलसिले की शुरुआत की। हालांकि इस संगठन का मजबूत आधार तटीय और उत्तर कर्नाटक के कुछ इलाकों में है, लेकिन इसकी गतिविधियां इन्हीं इलाकों तक सीमित नहीं हैं। 24 अगस्त 2008 को दिल्ली में श्री राम सेना के कुछ सदस्य सहमत नामक एनजीओ द्वारा आयोजित एक कला प्रदर्शनी में घुस गए और एमएफ हुसैन की अनेक तसवीरों को नष्ट कर दिया। एक माह बाद सितंबर में मंगलौर में एक सार्वजनिक सभा में बोलते हुए मुथालिक ने बैंगलोर बम धमाकों का जिक्र किया, और यह घोषणा की कि सेना के 700 सदस्य आत्मघाती हमले करने के लिए प्रशिक्षण ले रहे थे। उसने घोषणा की, 'अब हमारे पास और धैर्य नहीं है। हिंदुत्व को बचाने के लिए जैसे को तैसा का ही एकमात्र मंत्र हमारे पास बचा है। अगर हिंदुओं के धार्मिक महत्व के स्थलों को निशाना बनाया गया तो विरोधियों को कुचल दिया जाएगा। अगर हिंदू लड़कियों का दूसरे धर्म के लड़कों द्वारा इस्तेमाल किया जाएगा तो अन्य धर्मों की दोगुनी लड़कियों को निशाना बनाया जाएगा।'
सन 2014 में में वे भारतीय जनता पार्टी नाम के रजनैतिक दल से जुड़े थे लेकिन तुरंत बाद ही उन्हें उस पार्टी से निष्काषित कर दिया गया था।
आर्मीनिया

नाम

अर्मेनियाई मूल के लोग अपने को हयक का वंशज मानते हैं जो नूह (इस्लाम ईसाईयत और यहूदियों में पूज्य) का पर-परपोता था। कुछ ईसाईयों की मान्यता है कि नोआ (इस्लाम में नूह) और उसका परिवार यहीं आकर बस गया था। आर्मीनिया का अर्मेनियाई भाषा में नाम हयस्तान है जिसका अर्थ हायक की जमीन है। हायक नोह के पर-परपोते का नाम था।

इतिहास

इस्लाम, ईसाई और यहूदी धर्म की उभय मान्यताओं के अनुसार पौराणिक महाप्रलय की बाढ़ से बचाने वाले नोआ (अरबी में नूह, हिन्दू मत्स्यावतार से मेल खाता) का नाव यरावन की पहाड़ियों के पास आकर रुक गया था। अर्मेनियाई अपने को नोहे के परपोते के पोते हयक का वंशज मानते हैं। कांस्य युग में हिट्टी तथा मितन्नी जैसे साम्राज्यों की भूमि रहा है। लौह काल में अरामे के उरातु साम्राज्य ने सभी शक्तियों को एक किया और उसी के नाम पर इस क्षेत्र का नाम अर्मेनिया पड़ा। 
इतिहास के पन्नों पर आर्मीनिया का आकार कई बार बदला है। ८० ई.पू. में आर्मेनिया राजशाही के अंतर्गत वर्तमान तुर्की का कुछ भू-भाग, सीरिया, लेबनान, ईरान, इराक, अज़रबैजान और वर्तमान आर्मीनिया के भू-भाग सम्मिलित थे। रोमन काल में अर्मेनिया फ़ारस और रोम के बीच बंटा रहा। ईसाई धर्म का प्रचार यूरोप और ख़ुद अर्मेनिया में इसी समय हुआ। सन ५९१ में बिज़ेन्टाईनों ने पारसियों को हरा दिया पर ६४५ में वे ख़ुद दक्षिण में शक्तिशाली हो रहे मुस्लिम अरबों से हार गए। इसके बाद यहाँ इस्लाम के भी प्रचार हुआ। ईरान के सफ़वी वंश के समय (१५०१-१७३०) यह चार बार इस्तांबुल के उस्मानी तुर्कों और इस्फ़हान के शिया सफ़वी शासकों के बीच हस्तांतरित होता रहा। १९२० से लेकर १९९१ तक आर्मीनिया एक साम्यवादी देश था। यह सोवियत संघ का एक सदस्य था। आज आर्मीनिया की तुर्की और अज़रबैजान से लगती सीमा संघर्ष की वजह से बंद रहती हैं। नागोर्नो-काराबाख पर आधिपत्य को लेकर १९९२ में आर्मेनिया और अज़रबैजान के बीच लड़ाई हुई थी जो १९९४ तक चली थी। आज इस जमीन पर आर्मीनिया का अधिकार है लेकिन अजरबैजान अभी भी जमीन पर अपना अधिकार बताता है।
कैथी पैसिफिक एयरवेज

कैथे पैसिफिक के गठजोड़

कैथे पैसिफिक वनवर्ल्ड अलायन्स के संथापक सदस्यों में से एक हैं, एवं इसकी सहायक कंपनी ड्रैगन एयर इसके संबद्ध मेंबर है। वर्ष २०१४ में कैथी पसिफ़िक को सक्यत्रक्स के द्वारा बेस्ट एयरलाइन्स का ख़िताब दिया गया था। इस एयर लाइनस को विश्व के सर्वश्रेष्ट एयर लाइन्स के ख़िताब से ४ बार नवाजा गया हैं जो अन्य किसी भी एयरलाइन्स के मुकाबले सबसे ज्यादा हैं।

इतिहास

इस एयरलाइन्स का पहले एयरक्राफ्ट का नाम बेट्सी था ये अभी तक होंग कोंग के साइंस म्यूजियम में सुरक्षित हैं।
१९४० एवं १९५० के दशक: शुरूआती दौर
इसकी स्थापना दो महानुभाव सिडनी दे कांत्ज़ोव एवं रॉय फर्रेल्ल के द्वारा १९४६ में की गयी थी, वे दोनों वायु सेना के सेवा निवृत पायलट थे। शुरू में इन लोगों शंघाई को अपना बेस बनाया था लेकिन बाद में ये लोग शंघाई से होंग कोंग शिफ्ट कर गए एवं यही पर कैथी पैसिफिक औपचारिक रूप से प्रारम्भ हुआ। इन्होने इसका नाम कैथी रखा जो चीन का ही एक पुराना नाम था और पैसिफिक शब्द इसमें फैरेल ने जोड़ा जिन्हे भरोसा था की एक दिन ये एयरलाइन्स पैसिफिक को पार करेगी। अगर किवदंतियों पे यकींन करे तो फैरेल एवं कुछ अन्य विदेशी पत्रकारों ने ये नाम होटल मनिला के बार में सोचा था।
१९४८ में बटरफील्ड एवं स्विरे (लेकिन अब सिर्फ स्विरे) के नाम से जानी मश्हूर इस एयरलाइन्स के ४५% शेयर खरीद लिया। इस एयरलाइन्स ने शुरूआती दौर से लेकर अभी तक काफी उत्तार चढ़ाव देखे हैं। १५th जनवरी १९८६ को इस एयरलाइन्स ने अपने शेयर्स मार्किट में उतारा एवं होंग कोंग स्टॉक एक्सचेंज के प्रमुख बोर्ड में ये अंकित हुई।
यह एयरलाइन्स १९९० के आखिरी दशकों में एशियाइ आर्थिक संकट की शिकार हुई लेकिन इस जल्द ही उबरते हुए इसने २००० में ५ बिलियन HK $ का मुनाफा कमाया।द मार्को पोलो क्लब एवं एशिया माइल्स इस कैथी पैसिफिक के दो लॉयल्टी प्रोग्राम हैं।
अनुनासिकीकरण

अनुनासिकीकरण या अनुनासिकता (nasalization) का अर्थ है किसी भी व्यंजन की ध्वनि मुख से निकालने की बजाय नाक से निकालना। जैसे कि "क" वर्ण को नाक के माध्यम से उच्चारित किया जाए तो ये "कं" की ध्वनि अपने आप ही देने लगेगा।
खतरनाक मौसम

खतरनाक मौसम उस मौसम को कहते हैं, जब किसी चक्रवात, तूफान आदि के प्रभाव से अधिक गति से तीव्र हवा चलना, तेज बारिश होना, जंगल में आग लगना आदि घटना होती है। जिसे मानव जीवन बहुत प्रभावित होता है अथवा जीवन की क्षति होती है।

शब्दावली

सामान्यतः मौसम विभाग उस मौसम को खतरनाक मौसम कहते हैं, जब उससे किसी प्रकार का जान का खतरा पैदा होता है। विश्व मौसम विज्ञान संगठन ने इसे दो समूह में बाँटा है। पहला सामान्य खतरनाक मौसम और दूसरा स्थानीय खतरनाक मौसम है।

जलस्तंभ

जल में बने एक स्तम्भ के आकार में बना तूफान होता है। जो चक्रवात की तरह ही कार्य करता है और एक स्थान से दूसरे स्थान में जा सकता है।
आंदोलन (1995 फ़िल्म)

संक्षेप

आदर्श (संजय दत्त) और अनिकेत (गोविन्दा) दो भाई हैं। अनिकेत बड़ा है, जबकि आदर्श छोटा है। दोनों एक ही कॉलेज में जाते हैं, जहां अनिकेत को पता चलता है कि सुंदर गुड्डी (ममता कुलकर्णी) उसके पसंद करती है। वह अंततः उसके साथ प्यार में पड़ता है। इस बीच, आदर्श कॉलेज में लफंगेबाजी और मौज करता है। इन्हीं करतूतों और चुटकुले में से एक ने छात्रावास में परेशानी में डाल दिया। जब कॉलेज छोड़ने और करियर की तलाश करने का समय आता है, तो दोनों भाइयों ने अलग रास्ता चुना। आदर्श ने किस मार्ग का चयन किया? अनिकेत के लिए पहले से ही क्या रास्ता चुना गया है?
दिनेश दासगुप्त

परिचय

दिनेश दासगुप्त का जन्म ५ नवम्बर १९११ को हुआ . १६ वर्ष की उम्र में वे मास्टरदा सूर्य सेन की इंडियन रिपब्लिकन पार्टी में भर्ती हो गये और अप्रैल १९३० के चट्गांव शस्त्रागार अभियान में सक्रिय रूप से भाग लिया . चटगांव शस्त्रागार अभियान के बाद ब्रिटिश सरकार के खिलाफ धौलाघाट में गुरिल्ला युद्ध में वे ब्रिटिश सेना द्वारा गिरफ़्तार कर लिये गए और उन्हें दस साल की जेल की सजा दे कर १९३२ में अंडमान सेल्यूलर जेल भेज दिया गया . इस जेल में उन्होंने कई बार भूख हडताल की . १९३८ में दिनेशदा और उनके सथी रिहा किए गए तो कुछ साथी कम्युनिस्ट पार्टी में शामिल हो गए पर दिनेशदा के मन में अंडमान जेल में रहते सरकार द्वारा अंडमान बंदियों के बीच मार्क्सवादी साहित्य के वितरण और अपने कुछ साथियों के देश की आजादी की लडाई को प्राथमिकता न देने के कारण कम्युनिस्टों के प्रति संदेह उत्पन्न हो गया और वे कम्युनिस्ट पार्टी में शामिल न हो कर कांग्रेस सोशलिस्ट पार्टी में शामिल हो गये और चटगांव जिले में कांग्रेस सोशलिस्ट पर्टी का संगठन बनाने में जुट गये . १९४० में रामगढ कांग्रेस से लौटते हुए उन्हें फिर गिरफ्तार कर लिया गया और १९४६ में कांग्रेस के सारे नेताओं की रिहाई के बाद उन्हें रिहा किया गया . छह साल के कारावास में उन्हें हिजली (मेदनीपुर) जेल, भूटान के निकट बक्सा किले और ढाका जेल में रखा गया। इस कारावास में भी उन्होंने भूख हडतालें कीं .
आजादी के बाद कांग्रेस सोशलिस्ट पार्टी की पश्चिम बंगाल शाखा और प्रजा सोशलिस्ट पार्टी की राष्ट्रीय कार्यकारिणी, संसदीय बोर्ड के सदस्य और सेक्रेटरी व अध्यक्ष के पद पर बैठाये गये . किसी पद पर बैठना दिनेशदा ने कभी नहीं चाहा . पदों के लिए झगडा होने पर उन्हें पद पर बैठना पडता था। १९७७ में जनता पार्टी की सरकार बनी तो कुछ साथियों ने उनसे आग्रह किया कि वे ओडिशा या बिहार का राज्यपाल बनें तो उन्होंने इन साथियों को झिडक कर कहा कि क्या तुम लोग मुझे सफेद हाथी बनाना चाहते हो . दिनेश दा अकेले ऐसे व्यक्ति थे जो एक साथ नेता और कार्यकर्ता दोनों थे।
जब डॊ. राममनोहर लोहिया ने प्रजा सोशलिअट पार्टी से अलग हो कर सोशलिस्ट पर्टी की स्थापना की तो दिनेश दा उसमें चले आये . सोशलिस्ट पार्टी के सारे आंदोलनात्मक कार्यों में वे मनप्राण से जुटे रहे . इन आंदोलनों में उन्होंने बार–बार कारावास वरण किया। अंग्रेजी हटाओ आंदोलन, दाम बांधो आंदोलन, ट्रेड यूनियन आंदोलन, मेहतर आंदोलन, आदिवासी आंदोलन आदि में वे लगातार सक्रिय रहे . बांग्ला में लोहिया साहित्य प्रकाशन के लिए उन्होंने राममनोहर लोहिया साहित्य प्रकाशन की स्थापना की .
१९७१ में बांग्लादेश के मुक्ति आंदोलन में वे लगातार सक्रिय रहे . उन्होंने मुक्ति युद्ध के दौरान कई बार बांग्लादेश की गुप्त यात्राएं की . शेख मुजीबुर रहमान तक ने बांग्लादेश के मुक्ति आंदोलन में उनके अवदान की चर्चा की थी। १९७५ में एमरजेन्सी में जेल से रिहा होने के बाद वे जनता पार्टी में शामिल हुए . जनता पार्टी के भंग होने के बाद वे ज्यादातर आदिवासियों के बीच काम करते रहे. २००४ तक दिनेश दा पूरी तरह सक्रिय रहे.
२००४ से दिनेश दा बीमार रहने लगे और दो बार तो मरते-मरते बचे। आजीवन अविवाहित दिनेश दा की पिछले दस वर्षों से श्री अनाथचन्द्र सरकार, उनकी पत्नी माया सरकार, दोनों बेटियां चुमकी और पिंकी ने जो सेवा की वह अविस्मरणीय है।
इस २३ अगस्त २००६ को दिनेश दा चले गए।
साध्वी ऋतम्भरा

परिचय

अभी कुछ दिनों पूर्व श्रीकृष्ण की लीला स्थली वृन्दावन जाने का सुअवसर प्राप्त हुआ। श्रीकृष्ण की महक से सुवासित इस धार्मिक नगरी में अब भी एक अपना ही आकर्षण है। यहाँ मन्दिरों की बहुतायत और तंग गलियों के मध्य अब भी लोगों के ह्रदय में श्रीकृष्ण विद्यमान हैं। परन्तु इस नगरी में ही एक नये तीर्थ का उदय हुआ है और यदि वृन्दावन जाकर उसका दर्शन न किया तो समझना चाहिये कि यात्रा अधूरी ही रही. यह आधुनिक तीर्थ दीदी माँ के नाम से विख्यात साध्वी ऋतम्भरा ने बसाया है। वृन्दावन शहर से कुछ बाहर वात्सल्य ग्राम के नाम से प्रसिद्ध यह स्थान अपने आप में अनेक पटकथाओं का केन्द्र बन सकता है किसी भी संवेदनशील साहित्यिक अभिरूचि के व्यक्ति के लिये. इस प्रकल्प के मुख्यद्वार के निकट यशोदा और बालकृष्ण की एक प्रतिमा वात्सल्य रस को साकार रूप प्रदान करती है। वास्तव में इस अनूठे प्रकल्प के पीछे की सोच अनाथालय की व्यावसायिकता और भावहीनता के स्थान पर समाज के समक्ष एक ऐसा मॉडल प्रस्तुत करने की अभिलाषा है जो भारत की परिवार की परम्परा को सहेज कर संस्कारित बालक-बालिकाओं का निर्माण करे न कि उनमें हीन भावना का भाव व्याप्त कर उन्हें अपनी परम्परा और संस्कृति छोड़ने पर विवश करे. 
समाज में दीदी माँ के नाम से ख्यात साध्वी ऋतम्भरा ने इस परिसर में ही भरे-पूरे परिवारों की कल्पना साकार की है। एक अधेड़ या बुजुर्ग महिला नानी कहलाती हैं, एक युवती उसी परिवार का अंग होती है जिसे मौसी कहा जाता है और उसमें दो शिशु होते हैं। यह परिवार इकाई परिसर में रहकर भी पूरी तरह स्वायत्त होती है। मौसी और नानी अपना घर छोड़कर पूरा समय इस प्रकल्प को देती हैं और वात्सल्य ग्राम का यह परिवार ही उनका परिवार होता है। इसके अतिरिक्त वात्सल्य ग्राम ने देश के प्रमुख शहरों में हेल्पलाइन सुविधा में दे रखी है जिससे ऐसे किसी भी नवजात शिशु को जिसे किसी कारणवश जन्म के बाद बेसहारा छोड़ दिया गया हो उसे वात्सल्य ग्राम के स्वयंसेवक अपने संरक्षण में लेकर वृन्दावन पहुँचा देते हैं। दीदी माँ ने एक बालिका को भी दिखाया जिसे नवजात स्थिति में दिल्ली में कूड़ेदान में फेंक दिया गया था और उसक मस्तिष्क का कुछ हिस्सा कुत्ते खा गये थे। आज वह बालिका स्वस्थ है और चार वर्ष की हो गई है। ऐसे कितने ही शिशुओं को आश्रय दीदी माँ ने दिया है परन्तु उनका लालन-पालन आत्महीनता के वातावरण में नहीं वरन् संस्कारक्षम पारिवारिक वातावरण में हो रहा है। यही मौलिकता वात्सल्य ग्राम को अनाथालयों की कल्पना से अलग करती है। 
दीदी माँ यह प्रकल्प देखकर जो पहला विचार मेरे मन में आया वह हिन्दुत्व की व्यापकता और उसके बहुआयामी स्वरूप को लेकर आया। ये वही साध्वी ऋतम्भरा हैं जिनकी सिंह गर्जना ने 1989-90 के श्रीराम मन्दिर आन्दोलन को ऊर्जा प्रदान की थी, परन्तु उसी आक्रामक सिंहनी के भीतर वात्सल्य से परिपूर्ण स्त्री का ह्रदय भी है जो सामाजिक संवेदना के लिये द्रवित होता है। यही ह्रदय की विशालता हिन्दुत्व का आधार है कि अन्याय का डटकर विरोध करना और संवेदनाओं को सहेज कर रखना. सम्भवत: हिन्दुत्व को रात दिन कोसने वाले या हिन्दुत्व की विशालता के नाम पर हिन्दुओं को नपुंसक बना देने की आकांक्षा रखने वाले हिन्दुत्व की इस गहराई को न समझ सकें।
करण वीर मेहरा

करण वीर मेहरा (जन्म 28 दिसंबर) एक भारतीय टेलीविजन अभिनेता है। उन्होंने 2005 में रीमिक्स के शो के साथ अपना करियर शुरू किया। वर्तमान में वह बरत सेनगुप्त के विपरीत, होट स्टूडियो की वेब श्रृंखला युगल ऑफ़ मिस्टेक्स में देखे जाते हैं। उन्हें सोनी एसएबी टीवी, बिवी और मेन में मुख्य भूमिका निभाते हुए भी देखा गया था। करण ने अपनी दादी के इस निर्देश पर वीर को उनके नाम पर जोड़ा। वीर करण के देवी दादा का नाम है। उन्हें कई बॉलीवुड फिल्मों जैसे रागिनी एमएमएस 2, मेरे पिता की मारुति, ब्लड मनी, बदामशियान और आमेन में भी देखा गया था।
एज ऑफ़ डाइनोसॉर्स

कथावस्तु

जैनेटी-शार्प नाम की एक कम्पनी जो कि जले हुए लोगों को ठीक करने के लिए प्रख्यात है डाइनासोरों के डीऍनए से सम्बन्धित परिक्षण कर रही है जिसका उद्देश्य डाइनासोरों का प्रजनन कर उन्हें विभिन्न प्रकार के क्रियाकलापों के लिए बेचना है। कुछ डाइनासोरों का प्रजनन कर कम्पनी उन्हें कुछ सम्भावित खरीदारों के समक्ष कड़ी सुरक्षा के साथ प्रस्तुत करती है। सम्भावित खरीदारों और दर्शकों में अग्निशामक कर्मचारी गेब जैकब्स और उसकी बेटी जेड भी होते हैं। प्रस्तुतिकरण के दौरान कुछ डाइनासोर सुरक्षा प्रबन्धों को तोड़कर छूट जाते हैं और इस कारण वहाँ भगदड़ मच जाती है। कुछ दर्शकों पर छूट चुके डाइनासोर हमला भी करते है।
भगदड़ के दौरान गेब और जेड अलग हो जाते हैं और इमारत को सील कर दिया जाता है ताकि डाइनासोर वहाँ से निकल ना सकें। इस दौरान पुलिस भी वहाँ आ जाती है। गेब और जेड एक कार में घटना स्थल से बचकर निकल जाते हैं। जिस इमारत में डाइनासोरों का प्रजनन किया जाता है वहाँ पर बिजली गुल हो जाती है जिस कारण बहुत सी प्रजनन सुविधाएँ भी खराब हो जाती हैं और प्रजननाधीन डाइनासरों के नमूने भी छूट जाते हैं।
गेब और जेड भागते हुए एक शॉपिंग सैण्टर में पहुँचते हैं। इस दौरान शहर की सड़कों पर कोहराम मचा होता है और पुलिस डाइनासोरों को मारने के लिए उनपर गोलियाँ दागती है। जेड भागते हुए शॉपिंग सैण्टर की छत पर पहुँचती है और जस्टिन जो जैनेटी-शार्प का प्रमुख होता है और हैलीकॉप्टर में होता है से अपने पिता को बचाने के लिए सहायता माँगती है। जस्टिन को डाइनासोर मार देते हैं। गेब छलांग मारते हुए हैलीकॉप्टर में पहुँच जाता है लेकिन उसकी बेटी को एक उड़ने वाला डाइनासोर उड़ाकर हॉलीवुड चिह्न तक ले जाता है। गेब हैलीकॉप्टर में पीछा करता हुआ वहाँ तक पहुँचता है और अन्त में उस डाइनासोर को मार पाने में सफल होता है जो उसकी बेटी को उड़ा कर वहाँ तक लाया था।

रेटिंग

आईएमडीबी पर इस चलचित्र की रेटिंग 2.9/10 है।
छोटा भीम: ढोलकपुर से काठमांडू

प्लॉट

जग्गू के चचेरे भाई- नेपाल की राजधानी, काठमांडू में अपनी छुट्टियां बिताने के लिए भीम और उसके दोस्तों को आमंत्रित किया जाता है।  उनकी यात्रा दुख के बिना नहीं है, क्योंकि वे जल्द ही खुद को एक ऐसी स्थिति में पाते हैं, जहां एक युवा यति अपने पिता से अलग हो जाता है, बुरे समूह के [[हिम तेंदुए] का पीछा किया जा रहा है] अग्नमान, जो इसे पकड़ लेता है  इसकी आध्यात्मिक शक्तियां भीम और उसके दोस्त, जंगली हिरण के समूह की मदद से, तेंदुओं को पराजित करते हैं, यति को बचाते हैं और अपने पिता के साथ इसे एकजुट करते हैं, जो अपने बच्चे के अपहरण के कारण भगदड़ पर थे।.
रीता फारिया

शिक्षा एवं करियर

मुंबई में 1945 में जन्मी रीता पहली भारतीय और एशियाई मूल की महिला हैं जिन्होंने 1966 में मिस वर्ल्ड का टाइटिल जीता। एक साल मॉ‌डलिंग की ऊंचाइयों को छूने के बाद रीता ने डॉक्टरी की पढ़ाई पूरी की और इस क्षेत्र में अपना कैरियर बनाया। उन्होने मुंबई स्थित ग्रांट मेडिकल कॉलेज और सर जमशेदजी जीजाबाई ग्रुप ऑफ हॉस्पिटल से एम बी बी एस में स्नातक किया। उसके बाद वे किंग्स कॉलेज एवं अस्पताल, लंदन में उच्च अध्ययन हेतु चली गई। 1971 में उन्होने डेविड पॉवेल से शादी की और 1973 में दोनों डबलिन में रहने लगे, जहां उन्होने डोकटरी की प्रेक्टिस करना शुरू किया। 
उन्होने दोबारा फैशन की दुनिया में 1998 में फेमिना मिस इंडिया की जज के तौर पर कमबैक किया। वे मिस वर्ल्ड प्रतियोगिता में भी बतौर जज शामिल हो चुकी हैं।

व्यक्तिगत जीवन

उनकी शादी 1971 में हुई। वर्तमान में वे डबलिन, आयरलैंड में अपने एंडोक्राइनोलॉजिस्ट पति डेविड पॉवेलके साथ रहती है। उनके दो बेटे और पाँच पोते-पोतियाँ हैं।
भारतीय कृषि का इतिहास

भारत में ९००० ईसापूर्व तक पौधे उगाने, फसलें उगाने तथा पशु-पालने और कृषि करने का काम शुरू हो गया था। शीघ्र यहाँ के मानव ने व्यवस्थित जीवन जीना शूरू किया और कृषि के लिए औजार तथा तकनीकें विकसित कर लीं। दोहरा मानसून होने के कारण एक ही वर्ष में दो फसलें ली जाने लगीं। इसके फलस्वरूप भारतीय कृषि उत्पाद तत्कालीन वाणिज्य व्यवस्था के द्वारा विश्व बाजार में पहुँचना शुरू हो गया। दूसरे देशों से भी कुछ फसलें भारत में आयीं। पादप एवं पशु की पूजा भी की जाने लगी क्योंकि जीवन के लिए उनका महत्व समझा गया।
१६५६ ईसा पूर्व

१६५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
माउंट अराफात

माउंट अराफात या माउंट अराफह (अरबी: جبل عرفات लिप्यंतरित जबल अराफात) अराफात के मैदान में मक्का के पूर्व में एक ग्रेनाइट पहाड़ी है। अराफात मक्का के लगभग 20 किमी (12 मील) दक्षिण पूर्व में एक सादा है।. माउंट अराफात ऊंचाई में लगभग 70 मीटर (230 फीट) तक पहुंचता है और इसे मर्सी माउंट (जबल आर-रहमाह) के रूप में भी जाना जाता है। इस्लामी परंपरा के अनुसार, पहाड़ी वह जगह है जहां इस्लामिक पैगंबर हज़रत मोहम्मद खड़े थे और मुसलमानों को विदाई उपदेश दिया था, जो उनके जीवन के अंत में हज के लिए उनके साथ थे। मुसलमान यह भी कहते हैं कि यह वह स्थान भी है जहां स्वर्ग से गिरने के बाद आदम और हव्वा पृथ्वी पर फिर से मिल गए। यह वह स्थान है जहां एडम को क्षमा किया गया था, इसलिए इसे जब्बल-आर-रहमाह (दया का पर्व) भी कहा जाता है। उस स्थान को दिखाने के लिए एक खंभा बनाया गया है जहां उपर्युक्त स्थान हुआ था।
धू अल-हिजजाह के महीने के 9वें महीने में हज के सबसे महत्वपूर्ण भाग के लिए मीना से अराफात जाते हैं। हज के खुट्टाबा का वर्णन किया गया है और जुहर प्रार्थना और असर प्रार्थना एक साथ प्रार्थना की जाती है। तीर्थयात्रियों ने पूरे दिन पर्वत पर अपने पापों को क्षमा करने और भविष्य में व्यक्तिगत शक्ति के लिए प्रार्थना करने के लिए अल्लाह को प्रार्थना करने के लिए खर्च किया।

हज

सूर्यास्त और तीर्थयात्रियों पर अराफह अनुष्ठान खत्म हो जाते हैं और फिर मगिबली प्रार्थना के लिए मुजदलिफा में जाते हैं और एक छोटी ईशा प्रार्थना और थोड़े आराम के लिए जाते हैं।
पहाड़ी के आस-पास के स्तर क्षेत्र को अराफात का मैदान कहा जाता है। माउंट अराफह शब्द को कभी-कभी इस पूरे क्षेत्र में लागू किया जाता है। इस्लाम में यह एक महत्वपूर्ण स्थान है क्योंकि हज के दौरान, तीर्थयात्रियों ने दोपहर धुल हिजजाह (ذو الحجة) के नौवें दिन वहां बिताया।
उत्तर प्रदेश का खाना

उतर  व्यंजन}}

अवधी व्यंजन

अवध क्षेत्र की अपनी एक अलग खास नवाबी खानपान शैली है। इसमें विभिन्न तरह की बिरयानीयां, कबाब, कोरमा, नाहरी कुल्चे, शीरमाल, ज़र्दा, रुमाली रोटी और वर्की परांठा और रोटियां आदि हैं, जिनमें काकोरी कबाब, गलावटी कबाब, पतीली कबाब, बोटी कबाब, घुटवां कबाब और शामी कबाब प्रमुख हैं। शहर में बहुत सी जगह ये व्यंजन मिलेंगे। ये सभी तरह के एवं सभी बजट के होंगे। जहां एक ओर १८०५ में स्थापित राम आसरे हलवाई की मक्खन मलाई एवं मलाई-गिलौरी प्रसिद्ध है, वहीं अकबरी गेट पर मिलने वाले हाजी मुराद अली के टुण्डे के कबाब भी कम मशहूर नहीं हैं। इसके अलावा अन्य नवाबी पकवानो जैसे 'दमपुख़्त', लच्छेदार प्याज और हरी चटनी के साथ परोसे गय सीख-कबाब और रूमाली रोटी का भी जवाब नहीं है। लखनऊ की चाट देश की बेहतरीन चाट में से एक है। और खाने के अंत में विश्व-प्रसिद्ध लखनऊ के पान जिनका कोई सानी नहीं है।
राहुल भट

राहुल भट (जन्म 1965) भारतीय अभिनेता हैं जो बॉलीवुड में अभिनय करते हैं लेकिन उनका अधिकतर कार्य टेलीविजन से सम्बंधित होता है। वो कश्मीरी पृष्ठभूमि से हैं।

बाहरी कड़ियाँ

इंटरनेट मूवी डेटाबेस पर राहुल भट
कबड्डी

कबड्डी एक खेल है, जो मुख्य रूप से भारतीय उपमहाद्वीप में खेली जाती है। कबड्डी नाम का प्रयोग प्राय: उत्तर भारत में किया जाता है, इस खेल को दक्षिण में चेडुगुडु और पूर्व में हु तू तू के नाम से भी जानते हैं। यह खेल भारत के पड़ोसी देश नेपाल, बांग्लादेश, श्रीलंका और पाकिस्तान में भी उतना ही लोकप्रिय है। तमिल, कन्नड़ और मलयालम में ये मूल शब्द, (கை-பிடி) "कै" (हाथ), "पिडि" (पकडना) का रूपांतरण है, जिसका अनुवाद है 'हाथ पकडे रहना'। कबड्डी, बांग्लादेश का राष्ट्रीय खेल है।

यम

साधारण शब्दों में इसे ज्यादा अंक हासिल करने के लिए दो टीमों के बीच की एक स्पर्धा कहा जा सकता है। अंक पाने के लिए एक टीम का रेडर (कबड्डी-कबड्डी बोलने वाला) विपक्षी पाले (कोर्ट) में जाकर वहां मौजूद खिलाडियों को छूने का प्रयास करता है। इस दौरान विपक्षी टीम के स्टापर (रेडर को पकड़ने वाले) अपने पाले में आए रेडर को पकड़कर वापस जाने से रोकते हैं और अगर वह इस प्रयास में सफल होते हैं तो उनकी टीम को इसके बदले एक अंक मिलता है। और अगर रेडर किसी स्टापर को छूकर अपने पाले में चला जाता है तो उसकी टीम के एक अंक मिल जाता और जिस स्टापर को उसने छुआ है उसे नियमत: कोर्ट से बाहर जाना पड़ता है।
कबड्डी में 12 खिलाड़ी होते हैं जिसमें से 7 कोर्ट में होते हैं और 5 रिज़र्व होते हैं ।कबड्डी कोर्ट डॉज बॉल गेम जितना बड़ा होता है।कोर्ट के बीचोबीच एक लाइन खिंची होती है जो इसे दो हिस्सों में बांटती है। कबड्डी महासंघ के हिसाब से कोर्ट का माप 13 मीटर × 10 मीटर होता है।

खेलने का तरीका

खिलाडियों के पाले में आने के बाद टॉस जीतने वाली टीम सबसे पहले अपना खिलाड़ी (रेडर) विपक्षी पाले में भेजती है। यह रेडर कबड्डी-कबड्डी बोलते हुए जाता है और विपक्षी खिलाडियों को छूने का प्रयास करता हैं ।वह अपनी चपलता का उपयोग कर विपक्षी खिलाडियों (स्टापरों) को छूने का प्रयास कर सकता है। इस प्रक्रिया में अगर वह विपक्षी टीम के किसी भी स्टापर को छूने में सफल होता है तो उस स्टापर को मरा हुआ (डेड) समझ लिया जाता है। ऐसे में उस स्टापर को कोर्ट से बाहर जाना पड़ता है। और अगर स्टापरों को छूने की प्रक्रिया में रेडर अगर स्टापरों की गिरफ्त में आ जाता है तो उसे मरा हुआ (डेड) मान लिया जाता है। यह प्रक्रिया दोनों टीमों की ओर से बारी-बारी चलती रहती है।
इस तरह से हर दल का खिलाड़ी बारी बारी से क्रम बदलते रहते हैं और अंत में जिसके दल में सबसे ज्यादा सदस्य बचे रह जाते हैं उस दल को विजेता घोषित कर दिया जाता है।

खेल की अवधि

यह खेल आमतौर पर 20-20 मिनट के दो हिस्सों में खेला जाता है। हर हिस्से में टीमें पाला बदलती हैं और इसके लिए उन्हें पांच मिनट का ब्रेक मिलता है। हालांकि आयोजक इसके एक हिस्से की अवधि 10 या 15 मिनट की भी कर सकते हैं। हर टीम में 5-6 स्टापर (पकड़ने में माहिर खिलाड़ी) व 4-5 रेडर (छूकर भागने में माहिर) होते हैं। एक बार में सिर्फ चार स्टापरों को ही कोर्ट पर उतरने की इजाजत होती है। जब भी स्टापर किसी रेडर को अपने पाले से बाहर जाने से रोकते हैं उन्हें एक अंक मिलता है लेकिन अगर रेडर उन्हें छूकर भागने में सफल रहता है तो उसकी टीम को अंक मिल जाता है।
मैचों का आयोजन आयु और वजन के आधार पर किया जाता है, परंतु आजकल महिलाओं की भी काफी भागेदारी हो रही है।
पूरे मैच की निगरानी आठ लोग करते हैं: एक रेफ़री, दो अंपायर, दो लाइंसमैन, एक टाइम कीपर , एक स्कोर कीपर और एक टीवी अंपायर।
पिछले तीन एशियाई  खेल में भी कबड्डी को शामिल करने से जापान और कोरिया जैसे देशों में भी कबड्डी की लोकप्रियता बढ़ी है।